ເຂົ້າຮ່ວມພິທີມີ ທ່ານ Nicolas Warnery ເອກອັກຄະລັດຖະທູດສາທາລະນະລັດຝຣັ່ງ ປະຈຳ ຫວຽດນາມ; ທ່ານ ຫງວຽນມິງຫວູ ຮອງລັດຖະມົນຕີກະຊວງການຕ່າງປະເທດຫວຽດນາມ; ທ່ານນາງ ຫງວຽນເຟືອງງາ ປະທານສະຫະພັນບັນດາອົງການມິດຕະພາບຫວຽດນາມ; ທ່ານ ຫງວຽນດຶກຈຸງ ກຳມະການສູນກາງພັກ, ຮອງເລຂາຄະນະພັກນະຄອນ, ປະທານຄະນະກຳມະການປະຊາຊົນນະຄອນ ຮ່າໂນ້ຍ...
ກ່າວຄຳເຫັນທີ່ພິທີ, ທ່ານ ຫງວຽນດຶກຈຸງ ກຳມະການສູນກາງພັກ, ຮອງເລຂາຄະນະພັກນະຄອນ, ປະທານຄະນະກຳມະການປະຊາຊົນນະຄອນ ຮ່າໂນ້ຍ ໃຫ້ຮູ້ວ່າ, ດ້ວຍຄວາມຮັກແພງເຊິ່ງກັນ ແລະ ກັນ, ສະໜັບສະໜູນ ເຊິ່ງກັນ ແລະ ກັນໃນເວລາທີ່ປະສົບກັບຄວາມຫຍຸ້ງຍາກ, ຄະນະພັກ, ອໍານາດການປົກຄອງ ແລະ ປະຊາຊົນນະຄອນຫຼວງຮ່າໂນ້ຍໄດ້ມອບຜ້າອັດປາກການແພດ 200.000 ອັນ ເພື່ອຊ່ວຍເຫຼືອບັນດາທ້ອງຖິ່ນຂອງຝະລັ່ງ ໃນການປ້ອງກັນພະຍາດ COVID-19.
ໃນນັ້ນ, ນະຄອນຫຼວງຮ່າໂນ້ຍໄດ້ມອບຜ້າອັດປາກການແພດ 150.000 ອັນ ໃຫ້ເຂດ Ile-de-France; ເມືອງ ຮວ່ານກຽມ ໄດ້ມອບຜ້າອັດປາກການແພດ 20.000 ອັນ ໃຫ້ແກ່ນະຄອນ Toulouse; ເມືອງດົງດາ ໄດ້ມອບຜ້າອັດປາກການແພດ 30.000 ອັນ ໃຫ້ແກ່ນະຄອນ Choisy-le-Roi. ຜ້າອັດປາກການແພດ ເຫຼົ່ານັ້ນ ແມ່ນຜະລິດໂດຍນັກທຸລະກິດຫວຽດນາມ ທີ່ບັນລຸມາດຕະຖານຄຸນນະພາບຕາມກໍານົດຂອງກະຊວງສາທາລະນະສຸກຫວຽດນາມ ແລະ ມີໃບຢັ້ງຢືນສະຕິກເກີ C.E ຕາມມາດຕະຖານຂອງສະຫະພາບເອີຣົບ. ທ່ານ ຫງວຽນດຶກຈຸງ ຫວັງວ່າ, ດ້ວຍບັນດາມາດຕະການຢ່າງຂ້ຽວຂາດຂອງລັດຖະບານ, ຄວາມມານະພະຍາຍາມຂອງປະຊາຊົນ ພ້ອມດ້ວຍການຮ່ວມມືຂອງເພື່ອນມິດສາກົນ, ຝລັ່ງຈະສາມາດເອົາຊະນະ ໂລກລະບາດ COVID-19 ໂດຍໄວ.
ທ່ານ Nicolas Warnery ເອກອັກຄະລັດຖະທູດສາທາລະນະລັດຝຣັ່ງ ປະຈຳ ຫວຽດນາມ ໄດ້ຕີລາຄາສູງຕໍ່ຜົນສຳ ເລັດໃນການປ້ອງກັນ ແລະ ຄວບຄຸມພະຍາດລະບາດຂອງນະຄອນຫຼວງຮ່າໂນ້ຍ ເວົ້າສະເພາະ ແລະ ຫວຽດນາມເວົ້າລວມ, ພ້ອມກັນນັ້ນ, ທ່ານ ກໍ່ໄດ້ສະແດງຄວາມປິຕິຊົມຊື່ນເມື່ອການມອບຮັບເຄື່ອງອຸປະກອນການແພດໃນຄັ້ງນີ້ເຊິ່ງເປັນກິດຈະກຳການຮ່ວມມືຄັ້ງທໍາອິດລະຫວ່າງສອງຝ່າຍພາຍຫຼັງໄລຍະການແຍກຫ່າງໃນສັງຄົມຍ້ອນການລະບາດຂອງ COVID-19. ຕາມທ່ານ Nicolas Warnery ເອກອັກຄະລັດຖະທູດ, ໃນສະພາບການໂລກລະບາດຢູ່ຝລັ່ງຍັງສັບສົນ, ຜ້າອັດປາກແມ່ນຫາຍາກທີ່ສຸດ, ຂອງຂວັນຂອງຮ່າໂນ້ຍໝາຍເຖິງມີຄຸນຄ່າທີ່ສຸດ, ພ້ອມທັງກໍ່ແມ່ນສັນຍາລັກທີ່ດີງາມແຫ່ງຄວາມມິດຕະພາບລະຫວ່າງສອງປະເທດ.
ໄຊພອນ